Чакате си на опашката в магазина, когато... оо
някой киха върху вас.
Вирусът на настинката се просмуква в дробовете ви
и се приземява върху някоя тяхна клетка.
Всяко живо същество на Земята е съставено от клетки,
от най-малката едноклетъчна бактерия
до големият син кит и до вас.
Всяка клетка в тялото ви е обградено с клетъчна мембрана,
дебел еластичен слой, направен от мазнини и протеини,
който загражда и защитава вътрешните компоненти.
Тя е с избирателна пропускливост,
което означава, че позволява на някои неща да преминат навътре и навън,
а блокира други.
Клетъчната мембрана е покрита с малки издатини.
Всяка от тях си има функции,
например помага на клетките да се свързва със съседите си
или да набавя хранителните вещества, от които се нуждае клетката.
Животинските и растителните клетки имат клетъчни мембрани.
Растителните клетки обаче, имат клетъчна стена,
направена от твърда целулоза, която дава структура на растението.
Вирусната клетка, която беше изкихана в дробовете ви е коварна.
Преструвайки се, че е приятел,
се прикрепя към издатина в клетъчната мембрана
и клетката го превежда през мембраната и вътре.
Когато вирусът премине навътре,
клетката осъзнава, че е направила грешка.
Враг зад портата!
Специални ензими пристигат
и разкъсват вируса на парченца.
Изпращат едно от парченцата обратно
през клетъчната мембрана,
където клетката го показва, за да предупреди съседните клетки,
че има нашественик.
Близката клетка вижда предупреждението
и веднага предприема действия.
Необходимо е да направи антитела,
протеини, които ще атакуват и убият
нахлуващият вирус.
Този процес започва в ядрото.
Ядрото съдържа нашата ДНК,
описание, което казва на клетките ни как да направят всичко,
от което се нуждае тялото ни, за да функционира.
Определена секция от нашето ДНК съдържа инструкции,
които казват на клетките ни как да създават антитела.
Ензимите в ядрата намират правилната секция от ДНК,
създават копие на тези инструкции,
наречени РНК.
РНК напуска ядрото, за да изпълни инструкциите.
РНК отива до рибозома.
Може да има до 10 милиона рибозоми
в човешката клетка,
наредени в подобна на панделка структура,
наречена ендоплазмен ритикулум.
Рибозома прочита инструкциите от ядрото.
Взима амино-киселини и ги свърза една по една,
създавайки протеиново антитяло, което ще се бори с вируса.
Но преди това,
антитялото трябва да напусне клетката.
Антитялото се отправя към апарата на Голджи.
Там, то бива опаковано за доставка извън клетката.
Затворено в балон, направен от същият материал, като клетъчната мембрана,
апаратът на Голджи също така дава на антитялото насоки,
обясняващи как да стигне до ръба на клетката.
Когато стигне там,
балонът около антитялото се слива с клетъчната мембрана.
Клетката изстрелва антитялото
и то се отправя да намери вирусът.
Остатъците от балона се разграждат
от клетъчните лизозоми
и парченцата се рециклират отново и отново.
От къде клетката взима енергията за да направи това?
Това е работа на митохондрията.
За да създаде енергия, митохондрията взима кислород,
това е единствената причина, поради която го дишаме,
добавя електрони от храната, която ядем
и създава водни молекули.
Този процес, също така, създава високо енергийна молекула,
наречена АТФ, която клетката използва, за да зареди всичките си части.
Растителните клетки създават енергия по различен начин.
Те имат хлоропласти,
които комбинират въглероден диоксид и вода
със светлинна енергия от слънцето,
за да създадат кислород и захар,
вид химическа енергия.
Всички части на клетката трябва да работят заедно,
за да поддържат гладкото протичане на процесите
и всички клетки в тялото ви, трябва да работят заедно,
за да ви поддържат в добро състояние.
Това са изключително много клетки.
Учените смятат, че има около 37 трилиона.